Gazastroôke

De Gazastroôke (Araobisch: قطاع غزة — Qita' Ghazza, Hebreêuws: רצועת עזה — Retzu'at 'Azza, Iengels: Gaza Strip) is 'n gebied in de streek Palestina. 't Leit an d'n oôstoever van de Middellanse Zeê tehen de Negev en de Sinaï. 't Hrenst an Israël en Ehypte en vormt 't zuudelijk deêl van 't èrteland van de Filistijnen uut 't Ouwe Testamant van d'n Biebel.Jozua 13, Biebel (NBV21)

D'r weune 2.227.000 mins'n (2023) op 'n oppervlakte van 365 km² (onheveer geliek an de landoppervlakte van Zuud-Beveland), dat is rond 6100 inweuners per km².Indicators, Palestinian Central Bureau of Statistics De inweuners binne Araobieren (Palestijnen). Bienae iedereen is moslim. 'Oôdstad is Gaza.

De Gazastroôke was deêl van 't Mandaotgebied Palestina en wier in 1948 deu Ehypte en in 1967 tiedens de Zesdaegse Oôrlog deu Israël veroverd. In 2005 ei Israël de Gazastroôke helemael ontruumd en kreeg 't volledig Palestijns zelfbestier maer Israël controleêrt wel de hrenzen. Sins 2007 wor 't deu de islamitisch-nationaolistische terreurbewegieng Hamas gereheerd.

Hamas, Islamitische Jihad (PIJ), Comités van Volksverzet (PRC) en andere Palestijnse terreurbewegiengen schieten vanuut de Gazastroôke voortdurend raketten op Israël. Israël antwoordt mie bombardementen en soms mie invallen.

Belangrieke steê binne:
 Dayr al-Balah
 Gaza
 Jabalia
 Khan Yunis
 Rafah

 Zie ok 
 Palestina (land)
 Westelijke Jordaonoever

 Noôten 

 Lienks nae buten 
 Britannica
 World Factbook
 City Population
 Klimaatinfo
 Liggienge: